Es va fer coneguda arran de la seva participació al Festival de la Cançó d'Eurovisió de 1997 amb el tema "Ale Jestem". Al llarg de la seva carrera ha col·laborat amb els músics més destacats –Bobby McFerrin, Ivan Lins, Youssou N'Dour, Makoto Ozone o Richard Bona–, ha enregistrat i interpretat amb les figures més importants de l'escena musical polonesa, com Jeremi Przybora, Tomasz Stańko, Marek Grechuta, Janusz Olejniczak, Leszek Możdżer o Urszula Dudziak. Ha compartit escenari amb els grans de la música, com el pianista cubà Gonzalo Rubalcaba, el cantant Sting o el guitarrista Pat Metheny, amb qui edità un disc el 2002, "Upojenie". I ha actuat a tot el món, des dels Estats Units i Canadà fins a tot Europa i al Japó, en llocs com el Hollywood Bowl, el Blue Note Tokyo, el Queen Elizabeth Hall i l'Opera israeliana de Tel Aviv.